Xabier Etxeita

Xabier Etxeita Gorrotxategi (Zornotza, 1987ko urriaren 31) euskal herritar futbol jokalaria da, erdi-atzelari moduan jokatzen duena. Gaur egun Espainiako Ligako Bigarren Mailako Eibar KE-n jokatzen du.

Transfermarkt, futboleko merkatuan espezializatutako web orrialdearen arabera, 800.000 euroko balioa du.

Ibilbidea 
Amorebietako harrobian hazi zen, eta 19 urterekin Athleticen bigarren taldera iritsi zen. Bertan, 66 partidu jokatu zituen, 7 gol sartuz. 2008an, lehen taldearekin jokatzen hasi zen. Bi urte eman zituen bere lehen etapan, baina 2010eko neguko merkatuan Cartagenara joan zen utzita, eta uda horretan entrenatzailearen planetan sartzen ez zela ikusita, Elx-era saldu zuten.

Bertan, jokatu zituen hiru denboraldiak ederrak izan ziren, berak nahi zuen protagonismoarekin gozatu baitzuen. 97 partidu jokatu zituen, eta atzelaria izanez, 5 gol sartu. 2013ko udan berriro Athleticek deitu zion eta baita fitxatu ere. Berriro bere mailarik onena eman zuen 2016arte, eta 2016tik 2018ra ordezko atzelarietako bat izan zen. Guztira, 89 partidu jokatu zituen, eta 3 gol sartu. 2015 eta 2016ean Vicente Del Bosquek deitu zuen Espainiako Selekziorako.

Berriro, aukerarik gabe, SD Huescara joan zen utzita, talde hau bere lehen mailako lehen denboraldian ez jaisten lagundu zezan. 2019ko udan, ordea, Etxeitak kontratua amaitu eta behin betiko agur esan zion Athletici. Lehen mailan jarraitzea lortu zuen, Getafen, eta gainera Europa League jokatzeko aukerekin.

Ibilbidea 
2022ko ekainaren 29an eguneratua. Datu ofizialak.

Tituluak 
 2015 Superkopa

Kanpo estekak 
 Fitxa - www.athletic-club.eus

Bizkaiko gizon futbolariak
Zornotzarrak
Euskal Herriko selekzioan jokatutako futbolariak
Amorebieta Kirol Elkarteko futbolariak
SD Huescako futbolariak
Getafe CFeko futbolariak
Athleticeko futbolariak 2000ko hamarkadan
Athleticeko futbolariak 2010eko hamarkadan
Bilbao Athleticeko futbolariak
Eibar Kirol Elkarteko futbolariak